CELEX: 62011TN0131
Language: bg
Date: 2011-03-07 00:00:00
Title: Дело T-131/11: Жалба, подадена на 7 март 2011 г. — Ezzedine/Съвет

30.4.2011   
            
            
               BG
            
            
               Официален вестник на Европейския съюз
            
            
               C 130/20
            
         Жалба, подадена на 7 март 2011 г. — Ezzedine/Съвет
   (Дело T-131/11)
   2011/C 130/39
   Език на производството: френски
   
      Страни
   
   
      Жалбоподател: Ibrahim Ezzedine (Трейчвил, Кот д’Ивоар) (представител: G. Collard, avocat)
   
      Ответник: Съвет на Европейския съюз
   
      Искания на жалбоподателя
   
   Жалбоподателят моли Общия съд:
   
               —
            
            
               да установи, че по отношение на жалбоподателя, г-н Ibrahim EZZEDINE, фактите не обосновават приемането на Решение 2011/71/ОВППС на Съвета от 31 януари 2011 г., публикувано на 2 февруари 2011 г. в Официален вестник на Европейския съюз,
            
         
               —
            
            
               и съответно:
               
                           —
                        
                        
                           да отмени Решение 2011/71/ОВППС на Съвета от 31 януари 2011 г.,
                        
                     
                           —
                        
                        
                           при условията на евентуалност, да задължи Съвета да премахне името на г-н Ibrahim EZZEDINE от списъка в приложението към това решение.
                        
                     
         
      Правни основания и основни доводи
   
   В подкрепа на исканията си жалбоподателят изтъква две правни основания.
   
               1.
            
            
               Първото правно основание е изведено от нарушение на задължението за мотивиране, доколкото мотивите за включването на жалбоподателя в списъка на лицата и образуванията, към които се прилагат ограничителните мерки, са твърде общи и стандартни и не се основават на конкретни факти, позволяващи да се прецени обосноваността на включването.
            
         
               2.
            
            
               Второто правно основание е изведено от явна грешка в преценката, доколкото в решението се приема, че жалбоподателят допринася за финансирането на незаконната администрация на г-н L. Gbagbo, въпреки че жалбоподателят извършва просто частна стопанска дейност и следователно с плащането на данъци и такси допринася само за финансирането на Република Кот д’Ивоар, а не на конкретния режим.